**סקירת דרישות (RR) - פיצ'ר יצירת בידוד קבוצתי**

**הקדמה:**

קראתי את האפיון של פיצ'ר יצירת בידוד קבוצתי, וברצוני להציג מספר הערות ושאלות נוספות על מנת לוודא שיש התייחסות לכלל הדרישות, בקשות שרת ותרחישי עמדה.

**הערות:**

* **אפיון UI:**
  + מה הרדיוס במטרים שיגרום להכניס אנשים לבידוד? (ולפיו יקבע איזה אנשים נכנסים לבידוד)?
  + האם קיימת אפשרות לביטול יצירת בידוד לאחר שליחת הבקשה?
  + לפי מה מוחלט השדה "החלמה מהנגיף" (=יציאה מבידוד) ששולחים לשרת, זה זמן קבוע (כמו 3 שבועות בידוד)?
  + איך מקבלים את המידע על איכוני הטלפון של האוכלוסייה בישראל- זה מידע רגיש וחסוי, האם משיגים צו בית משפט \ הסכמה של כל בן אדם ?
  + האם מחליטים להכניס בנ"א לבידוד רק לפי מיקום ותאריך או עוד פרמטרים כמו כמה זמן נחשף לחולה \ כמה חיסונים קיבל בעבר
* **אפיון צד שרת:**
  + האם יש הגבלה על מספר האנשים שניתן לכלול בבקשה אחת?
  + כיצד מערכת צד שרת תתמודד עם בקשות שגויות (לדוגמה, תאריך חשיפה אחרי תאריך החלמה)?
  + איזה טבלה מוסיפים בdatabase, איזה ישות תואמת ומה הקשרי גומלין בינה לבין הישויות הקיימות?
* **תרחישי קצה:**
  + מה יקרה אם משתמש ינסה ליצור בידוד קבוצתי עבור אנשים שאינם נמצאים במאגר המידע? האם יוסיפו אותם \ תחזור הודעה מתאימה למשתמש?
  + כיצד תתמודד המערכת עם מקרים בהם המשתמש בחר מיקום ותאריך אבל אין שום בנ"א שהיה חולה במיקום שנבחר בתאריך שנבחר? (ז"א- לא צריך להכניס אף אחד לבידוד)

**מסמך בדיקות - פיצ'ר יצירת בידוד קבוצתי**

**מטרת מסמך זה:**

לתעד את תרחישי הבדיקה עבור פיצ'ר יצירת בידוד קבוצתי, הן מצד שרת והן מצד עמדה.

**בדיקות צד עמדה:**

* **בדיקת תקינות ממשק המשתמש:**
  + בדיקה שלא נשלח תאריך עתידי (שזה לא הגיוני) , או תאריך מוקדם מידי ואז זמן סיום הבידוד כבר עבר ואין לזה משמעות...
  + בדיקה שהמיקום שנבחר במפה הוא בישראל   
    כי מקבלים את האיכון הטלפוני של האוכלוסייה בישראל, ומיקום בחול הוא לא רלוונטי

**בדיקות צד שרת:**

* **בדיקת תקינות בקשה:**
  + בדיקה על התאריך : לא עתידי , לא מוקדם מידי (מהסיבות שציינתי בבדיקות תקינות ממשק משתמש)
  + שליחת בקשה עם תאריך חשיפה לפני תאריך החלמה.
  + שליחת בקשה עם מיקום גיאוגרפי לא חוקי.
  + שליחת בקשה עם מספר אנשים גבוה מהמותר.